text: गौर करने की बात यह है कि मारे गए लोगों की जांच की विपक्ष की मांग के जवाब में मुख्यमंत्री ने करन नगर में एटीएम गॉर्ड और दूसरी अन्य हत्याओं की जांच के लिए एक विशेष जांच दल गठित किए जाने की घोषणा भी की. इसके अलावा मुख्यमंत्री ने हरेक जिले में एक विशेष जांच दल गठित किए जाने की घोषणा की, जो कि उस जिले में हुई मौतों और घायल लोगों के मामलों की जांच करेगा और इस बात की रिपोर्ट देगा कि क्या वहां स्थिति से निपटने के लिए अत्यधिक बल प्रयोग किया गया था.